Aramidi

Aramidi (lyhenne aromaattisesta polyamidista) on synteettinen kuitu. Se on hyvin kuumuutta ja kulutusta kestävää. Sitä käytetään laajasti muun muassa sotilas- ja lentokonetekniikassa. Aramidin kehitti Stephanie Kwolek 1960-luvulla.

Aramidikuitujen lajeista erityisen tunnettu on para-aramidi-nailon, jonka kauppanimiä ovat DuPont'in Kevlar ja Teijinin Twaron. Kuidun palonkestävä muoto tunnetaan kauppanimellä Nomex.

Aramidin ominaisuuksia 

 Ultraviolettivalo heikentää kuitua nopeasti.
 Kestää hyvin kulutusta, orgaanisia liuottimia ja lämpötilan vaihteluita. Erityisesti säilyttää hyvin ominaisuutensa korkeissa lämpötiloissa.
 Herkkä kosteuden ja suolojen vaikutuksille.
 Ei johda sähköä.
 Ei tarkkaa sulamispistettä.
 Heikosti syttyvä.
 Para-amidi-kuidut, kuten Kevlar ja Twaron, ovat painoonsa nähden erinomaisen kestäviä, niillä on korkea vetolujuus ja kimmokerroin.

Tärkeimpiä käyttökohteita 

 palonkestävät vaatteet ja rakenteiden palosuojaus
 iskuilta suojaavat vaatteet ja kypärät
 luotiliivit
 komposiittimateriaalien osana esimerkiksi veneiden rungoissa ja lentokoneiden siivissä
 köydet
 purjeet
 kaiutinten kartiot
 renkaiden ja muiden kumiosien vahvistaminen
 rumpukalvot

Valmistus 

Aramidia valmistetaan kuten polymeereja yleensä: polymeerin muodostavia molekyylejä, ioneja muodostavaa ainetta ja orgaanista liuotinta sisältävästä liuoksesta vedetään kiinteä kuitu. Aramidin tapauksessa polymeeri muodostuu amidiryhmistä.

Katso myös 

 Kevlar
 Nomex
 Nailon
 Kangas

Synteettiset kuidut
Polymeerit